22.9.2022
DA
Den Europæiske Unions Tidende
C 363 A/11
Med henblik på opstilling af reservelisterne kontrollerer udvælgelseskomitéen ansøgningerne fra de ansøgere, der har opnået flest point, i faldende orden, indtil antallet af pladser for hvert område er besat.
De øvrige ansøgeres dokumenter vil ikke blive kontrolleret.
Reservelisterne for hvert område vil derfor kun indeholde navnene på de ansøgere, der opfylder adgangskravene, og som har opnået det krævede antal point i alle prøverne og det højeste samlede antal point (ud af 170 point) ved prøverne til vurdering af generelle og områderelaterede kompetencer.
Her udgør 170 det højst mulige pointtal ved prøverne til bedømmelse af generelle kompetencer (70) og i forbindelse med det områderelaterede interview (100).
Navnene på reservelisten opstilles alfabetisk.
Reservelisterne vil blive stillet til rådighed for de ansættende tjenestegrene.
Alle ansøgere, der har aflagt prøverne i assessmentcentret, modtager et kompetencepas med kvalitativ feedback fra udvælgelseskomitéen.
De udvalgte ansøgeres kompetencepas vil også blive stillet til rådighed for de ansættende tjenestegrene.
At stå på reservelisten er ikke ensbetydende med, at man har ret til eller garanti for at blive ansat. 5.
LIGE MULIGHEDER OG RIMELIGE TILPASNINGER
EPSO bestræber sig på at tilbyde alle ansøgere lige muligheder.
Ansøgere med et handicap eller et helbredsproblem, der kan påvirke deres mulighed for at deltage i prøverne, bedes angive dette i deres ansøgning og følge proceduren for at anmode om rimelige tilpasninger som beskrevet i de generelle regler, der er knyttet som bilag til denne meddelelse (Se bilag III under punkt 1.3).
Efter at have gennemgået en ansøgers anmodning og den relevante dokumentation kan EPSO, hvis det skønnes nødvendigt, foretage tilpasninger i rimeligt omfang.
Yderligere oplysninger om EPSO's politik om lige muligheder og om, hvordan man anmoder om rimelige tilpasninger, kan findes på EPSO's hjemmeside.